Арадио
Икьаҿу ахьарԥш аиура
Ааигәа Москва иҭыҵит Аԥсны Аҭҵаарадыррақәа ракадемиа апрезидент Зураб Џьапуа ишәҟәы "Аԥсуа Нарҭтә епос атекстологиа, асемантика, апоетика" зыхьӡу. Ари ашәҟәы ҭыҵит аҭыжьырҭа "Наука" мрагыларатәи алитературатә ҭыжьымҭаҿы. Ашәҟәы аҵаки уи аҭыжьра шыҟалази дырзааҭгылеит ҳкорреспондент Нонна Ҭхәазԥҳа дзыҿцәажәаз автор Зураб Џьапуа.
Аҵарауаҩ, академик Аԥсны Аҭҵаарадыррақәа ракадемиа апрезидент Зураб Џьапуа 30 шықәса инарзынаԥшуа аус здиулоз аҭҵаамҭақәа ирыцызҵо акакәны иԥхьаӡоит ари ашәҟәы. Нарҭаа репос аҭҵаараҿы етапк азы иусурқәа еихызшьаало усумҭак еиԥш дахәаԥшуеит, убри аҟнытә адунеиаҿтәи аԥхьаҩ иоур иҭахын автор ари ашәҟәы. Хықәкыс иман Нарҭаа репос аҵакы адунеитә аԥхьаҩ изнагара.